Coordenadas: 43°27′44.34″N 8°14′21.36″O﻿ / ﻿43.4623167, -8.2392667

**Reganosa** (**Regasificadora do Noroeste Sociedade Anónima**) é unha empresa galega adicada ó almacenamento e distribución de gas natural licuado (GNL) a través da súa terminal de Mugardos, na ría de Ferrol. Da súa actividade depende directamente a subministración das centrais eléctricas de ciclo combinado que Endesa e Unión Fenosa teñen nas Pontes de García Rodríguez e Sabón (Arteixo), respectivamente, así como outras industrias vía gasoduto, buques LNG e camións cisterna. En España existen seis plantas regasificadoras: Barcelona, Huelva, Bilbao, Sagunto, Cartaxena e Mugardos.

Inicios do proxecto
-------------------

As orixes da planta de gas de Ferrol están nun proxecto que Enagas, entón filial de Gas Natural, tiña para construír unha planta regasificadora nos terreos que agora ocupa o Porto Exterior de Ferrol. O proxecto non pasou das formalidades iniciais aínda que o terreo no que se proxectaba a planta chegou a estar valado e sinalizado. Abandonado o proxecto foi o Grupo Tojeiro o que retomou a idea pero trocando a localización na entrada da ría de Ferrol polos terreos de Forestal del Atlántico, en Mugardos. Os terreos entón ocupados por Enagas pasaron á Autoridade Portuaria de Ferrol.

O LNG en España
---------------

España é un dos países europeos con maior capacidade en infraestruturas de gas. A finais de 2017 o Sistema Gasista español
estaba formado por 11.369 km de gasodutos de transporte primario e un total de 13.361 km incluíndo os secundarios.

Plantas de LNG en España| Planta | Nº de Tanques | Capacidade m³ | Notas |
| --- | --- | --- | --- |
| Mugardos | 2 | 300 000 |  |
| Xixón | 2 | 300 000 | parada |
| Bilbao | 3 | 450 000 |  |
| Barcelona | 6 | 760 000 |  |
| Sagunto | 4 | 600 000 |  |
| Cartagena | 5 | 587 000 |  |
| Huelva | 5 | 619 500 |  |
| Tenerife | en proxecto |
| Gran Canaria | en proxecto |

Situación legal
---------------

Reganosa en construción
Reganosa pintada para reducir o impacto visual.
Pintada en contra de Reganosa en Ferrol.
Dende que o grupo Tojeiro, promotor da regasificadora, fixo público o seu interese en construír a planta nas súas instalacións de Forestal do Atlántico, en Mugardos, formouse un grupo de cidadáns na comarca preocupados polos riscos ambientais e de seguridade que supoñía esta instalación gasística dentro da ría. O Comité Cidadán de Emerxencia para a Ría de Ferrol acudiu a institucións locais, autonómicas, estatais e da Unión Europea para denunciar a planta. Tódalas sentenzas foron favorables ao CCERF, sendo a día de hoxe a situación legal da planta máis que precaria.

Coa chegada en maio de 2007 do *Galicia Spirit*, o primeiro gaseiro de 280 metros de eslora e 140.000 metros cúbicos de gas LNG, á planta de Mugardos organizouse unha multitudinaria protesta tanto en terra como na ría á que se sumaron os mariscadores. Varias persoas foron detidas e a Garda Civil denunciou a varios mariscadores por desobediencia á autoridade. Oito destes mariscadores foron xulgados en marzo de 2012 e sete deles foron condenados a penas de entre seis meses e sete meses e medio.

Dende a posta en marcha da planta o Comité Cidadán de Emerxencia para a ría de Ferrol organiza concentracións cada vez que un gaseiro entra na ría de Ferrol.

REGANOSA tivo un déficit de 58 millóns de euros en 2011. En outubro de 2013 a empresa anunciou o pintado dos tanques de gas do complexo para mellorar a súa imaxe e integración co contorno.

Notas
-----

1. ↑  «Reganosa está á cabeza de todo novo proxecto no sector», artigo de Beatriz Couce en *La Voz de Galicia*, 16 de outubro de 2013.
2. ↑  "Composición Accionarial de Reganosa". Arquivado dende o orixinal o 03 de setembro de 2014. Consultado o 29 de agosto de 2014.
3. ↑  "Plantas de Regasificación en España". Arquivado dende o orixinal o 11 de xullo de 2018. Consultado o 02 de outubro de 2018.
4. ↑  Sola, Manuel V. La Voz de Galicia, ed. "Fenosa desafía en público a Enagas a que la planta de Ferrol funcionará en el 2005". Arquivado dende o orixinal o 17 de outubro de 2013. Consultado o 16 de outubro de 2013.
5. ↑  "El gas en España" (PDF).
6. ↑  "El Galicia Spirit entra en Reganosa", *El País*, 9 de maio de 2007 *(en castelán)*.
7. ↑  "Descamisados" Arquivado 03 de agosto de 2012 en Wayback Machine. texto de Manuel Cendán en *Diario de Ferrol*
8. ↑  "Penas de cárcel por el cierre de la ría a un barco gasero", artigo en *La Voz de Galicia*, 10 de xullo de 2012 *(en castelán)*
9. ↑  "Reganosa funcionou 260 días por debaixo do mínimo técnico de seguridade en 2011", artigo en *Praza Pública*.
10. ↑  Diario de Ferrol (ed.). "Reganosa pinta franjas verticales en los tanques". Consultado o 18 de outubro de 2013.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Reganosa Modificar a ligazón no Wikidata*** |

### Ligazóns externas

* Páxina web de Reganosa *(en varias linguas)*
* Blog do Comité Cidadán de Emerxencia para a Ría de Ferrol